L 229/26
ET
Euroopa Liidu Teataja
18.9.2023
2.
Selleks et kajastada tehnoloogilisi muutusi ja turusuundumusi, antakse komisjonile õigus võtta kooskõlas artikliga 37 vastu delegeeritud õigusakte I lisa muutmiseks selles esitatud meetmete osas kooskõlas artiklis 4 sätestatud algatuse eesmärkidega. 3.
Selleks et tagada algatuse tulemuslik rakendamine ja hindamine, on komisjonil õigus võtta kooskõlas artikliga 37 vastu delegeeritud õigusakte II lisa muutmiseks seoses mõõdetavate näitajatega, mille abil jälgida rakendamist, ning anda algatuse edusammude kohta aru seoses artiklis 4 sätestatud eesmärkide saavutamisega. 4.
Algatuse tulemusliku rakendamise, seire ja hindamise tagamiseks sisaldab kiipide ühisettevõtte iga-aastane tegevusaruanne teavet algatuse tegevuseesmärkidega nr 1–4 seotud küsimuste kohta, võttes aluseks II lisas esitatud mõõdetavad näitajad. 5.
Komisjon teavitab korrapäraselt Euroopa pooljuhtide nõukoda algatuse tegevuseesmärgi nr 5 rakendamisel tehtud edusammudest.
III PEATÜKK
Varustuskindlus ja toimepidevus
Artikkel 13
Integreeritud tootmisrajatised 1.
Integreeritud tootmisrajatised on esimesed omalaadsed rajatised, kus toodetakse pooljuhte ning kus asjakohasel juhul muu hulgas projekteeritakse või toodetakse seadmeid või selliste seadmete põhikomponente, mida kasutatakse peamiselt pooljuhtide tootmiseks liidus, mis võivad hõlmata tarneahela muid etappe ning mis aitavad kaasa liidus pooljuhiöko­ süsteemi varustuskindlusele, ning lisaks, kui see on asjakohane, võivad nad panustada pooljuhtide ülemaailmsetesse tarneahelatesse.
2.
Integreeritud tootmisrajatis peab olema artikli 15 lõike 1 kohase taotluse esitamise hetkel esimene omalaadne rajatis.
3.
Integreeritud tootmisrajatis peab vastama järgmistele nõuetele:
a) selle loomisel on selge positiivne mõju pooljuhtide väärtusahelale liidus koos positiivse ülekanduva mõjuga väljaspool asjaomast ettevõtjat või liikmesriiki keskpikas ja pikas perspektiivis, et tagada pooljuhiökosüsteemi varustuskindlus ja toimepidevus, sealhulgas idufirmade ja VKEde kasv ning aidata kaasa liidu rohe- ja digipöördele; b) see kinnitab, et tema suhtes ei kohaldata ekstraterritoriaalselt kolmandate riikide avaliku teenindamise kohustusi viisil, mis võib kahjustada ettevõtja suutlikkust täita artikli 26 lõikes 1 sätestatud kohustusi, ning kohustub teavitama komisjoni sellise kohustuse tekkimisest; c) see investeerib liidus jätkuvasse innovatsiooni, et saavutada konkreetseid edusamme pooljuhitehnoloogias või valmistada ette järgmise põlvkonna tehnoloogiaid; d) see toetab liidu talendivõrgustikku haridus- ja oskustepõhise koolituse arendamise ja kasutuselevõtu ning kvalifitseeritud ja oskustega tööjõu suurendamise kaudu. 4.
Selleks et investeerida jätkuvasse innovatsiooni vastavalt käesoleva artikli lõike 3 punktile c, on integreeritud tootmisrajatisel eelisjuurdepääs artikli 5 punkti b kohaselt loodud katseliinidele.
Selline eelisjuurdepääs ei välista ega takista teiste huvitatud ettevõtjate, eelkõige idufirmade ja VKEde tegelikku õiglastel tingimustel juurdepääsu katseliinidele.